**...şuierare, ruină şi stea.**

*Lucia Stefanovici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Este o vreme când feţele oamenilor se schimbă între ele,

aprig uitând întristarea,

nemaiştiind nici uitarea

ce setea şi-o soarbe din ei.

Este o vreme când paharele se golesc,

când cuvintele se golesc.

Este o vreme când ochiului i-a rămas

somnul memoriei clipei din lacrimi

şi uneori senzaţia că a plecat.

Cu gândul la tine, ceaiul mi-l beau

în timp ce respir

Ultima Înserare.

Cu gândul la tine,

uneori la numele tău ce ades nu-l mai ştiu,

când şirul devine serie fadă

şi adoarme timpul pe asfalt,

îmi fumez Ultima Ţigare,

într-un acces de eră.

Întârziat.